कार्यशाला लगा वंचित तबके को दिया ज्ञान
वंचिततबके में ज्ञान का उजियारा फैलाने को प्रयासरत अभिनव टोली की तीन दिवसीय विज्ञान कार्यशाला का मंगलवार को किशनपुरा चौपाल में समापन हुआ। इस मौके पर सांस्कृतिक कार्यक्रम का भी आयोजन किया गया। पथ सोसायटी की तरफ से प्रवीन धनाना, कुलदीप सिंह एवं प्रदीप सिंगला ने अपनी रागिनियों से शमां बांध दिया। शिक्षक राजेश ने कुशलता से मंच का संचालन किया। इससे पहले डॉ. महावीर नरवाल तथा निगम पार्षद सूरजमल रोज ने भी अभिनव टोली के प्रयासों की सराहना करते हुए कहा कि यह टोली सही मायने में समाज के वंचित तबके के बच्चों को ज्ञान का दीपक दिखा रही है। मुख्याध्यापक शिवद्याल गौतम तथा खंड शिक्षा अधिकारी वीरेंद्र मलिक ने कहा कि सेल्फ मोटिवेटेड टीचर्स के इस प्रकार नि:स्वार्थ भाव से किए गए प्रयासों की बदौलत ही ज्ञान का दीपक समाज के अंदर और तेजी से शिक्षा का उजियारा फैलाएगा। इस अवसर पर मैडम सुनीता, प्रदीप, रितु, राहुल, बृह्मप्रकाश, तेजसिंह, बालकिशन, सुधीर दांगी, शमशेर, संदीप दांगी, सुनील दहिया, अजीत नागल एवं संदीप नसीर आदि खासतौर से मौजूद रहे।
रोहतक. तीन दिवसीय विज्ञान कार्यशाला के अंतिम दिन बच्चों को जानकारी देते अभिनव टोली के सदस्य।
hin_Deva hin_Deva hin_Deva